มีอะไรกับแฟนแต่กินยาคุมฉุกเฉินแล้ว2เม็ด และไม่ได้มีอะไรกับแฟนอีกต้องกินยาคุมแบบ21เม็ดไหมคะ
สวัสดีค่ะ หากได้ทานยาคุมฉุกเฉินไปแล้ว โดยทานหลังจากที่มีเพศสัมพันธ์ไปภายในไม่เกิน 12 ชั่วโมง ยาคุมฉุกเฉินก็จะช่วยป้องกันการตั้งครรภ์ได้ประมาณ 95% และหลังจากนี้ หากไม่ได้จะมีเพศสัมพันธ์ต่อ ก็ไม่จำเป็นต้องทานยาคุมกำเนิดต่อค่ะ แต่หากคาดว่าจะมีเพศสัมพันธ์ต่ออีกเรื่อยๆ ก็ควรทานยาคุมกำเนิด แต่ก็ควรรอให้ประจำเดือนมาเสียก่อน เพื่อให้แน่ใจว่าไม่ได้มีการตั้งครรภ์เกิดขึ้น และให้เริ่มทานยาคุมภายใน 1-5 วัน นับจากวันแรกที่มีประจำเดือนมา ยาคุมก็จะออกฤทธิ์ในการป้องกันการตั้งครรภ์ได้ทันทีค่ะสำหรับยาคุมฉุกเฉิน ไม่ควรใช้เป็นประจำ เพราะจะทำให้รังไข่ทำงานผิดปกติ มีเลือดออกผิดปกติ และประจำเดือนมาผิดปกติได้ค่ะ